
Inšpektorat RS za varstvo pred naravnimi in drugimi nesrečami, Izpostava Ljubljana po pooblaščeni uradni osebi CC, izdaja na podlagi 57. člena Zakona o prekrških (Ur.l. RS, št. 29/11 – UPB 8 s spremembami in dopolnitvami) v postopku o prekršku naslednji


P L A Č I L N I    N A L O G 



KRŠITELJ: XY d.o.o., naslov XXXXXXX, matična številka XXXXXXX

PODATKI O PREKRŠKU:
Kraj storitve prekrška: xxxxxxxxxxx 
Čas storitve prekrška: 31. 10. 2025.


OPIS DEJANSKEGA STANJA PREKRŠKA Z NAVEDBO DOKAZOV: 

Prekrškovni organ je kršiteljici pravni osebi XY d.o.o. po opravljenem inšpekcijskem nadzoru izdal odločbo št. št. 0611-3372/2024-7 z dne 24.7.2025, s katero je pravni osebi kot kršiteljici naložil, da mora v roku do 30. 10. 2025 pridobiti potrdilo o brezhibnem delovanju sistema aktivne požarne zaščite varnostne razsvetljave in pridobiti potrdilo o brezhibnem delovanju notranjega hidrantnega omrežja.

Pri ponovnem inšpekcijskem nadzoru dne 6.11.2025, katerega namen je bil preveriti, ali je kršiteljica pravna oseba XY d.o.o. odpravila nepravilnosti po citirani odločbi št. 0611-3372/2024-7 z dne 24.7.2025, je prekrškovni organ z zapisnikom št. 0611-3372/2024-8 z dne 6.11.2025 neposredno ugotovil, da je kršiteljica pravna oseba XY d.o.o. odgovorna za prekršek, ki ga je dne 31.10.2025 pri opravljanju njene dejavnosti v njenem imenu in za njen račun storila odgovorna oseba direktor AB s tem, da ni spoštoval z odločbo 0611-3372/2024-7 z dne 24.7.2025 odrejenih ukrepov in sicer ni pridobil potrdila o brezhibnem delovanju sistema aktivne požarne zaščite varnostne razsvetljave in ni pridobil potrdila o brezhibnem delovanju notranjega hidrantnega omrežja.  

Dokaz: neposredna zaznava prekrška, zapisnik o ponovnem inšpekcijskem nadzoru št. 0611-3372/2024-8 z dne 6. 11. 2025.



PRAVNA OPREDELITEV PREKRŠKA: 

Pravna oseba je s svojim dejanjem kršila prvo alinejo prvega odstavka 32. člena Zakona o inšpekcijskem nadzoru  in s tem storila prekršek po šesti alineji prvega odstavka 38. člena istega zakona, ker njena odgovorna oseba direktor AB ni spoštoval z odločbo št. 0611-3372/2024-7 z dne 24.7.2025 odrejenih ukrepov in sicer ni pridobil potrdila o brezhibnem delovanju sistema aktivne požarne zaščite varnostne razsvetljave in ni pridobil potrdila o brezhibnem delovanju notranjega hidrantnega omrežja.  




VIŠINA IZREČENE GLOBE:  1.500 eurov


Kršitelj mora  plačati celoten znesek izrečene globe v roku 15 dni od pravnomočnosti plačilnega naloga na transakcijski račun (IBAN) št. SI5601100-8450051049; BIC banka prejemnika BSLJSI2X; referenca XXX; ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana; koda namena: GOVT; namen/rok  plačila: plačilo globe. 

Kršitelj lahko plača samo polovico zgoraj izrečene (enotne) globe, če jo plača v osmih dneh po pravnomočnosti plačilnega naloga.



PRAVNI POUK:

Zoper plačilni nalog lahko vloži kršitelj zahtevo za sodno varstvo v osmih dneh od prejema plačilnega naloga pisno pri  Inšpektoratu RS za varstvo pred naravnimi in drugimi nesrečami, Izpostava Ljubljana, Prule 27, 1000 Ljubljana Zahteva se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev zahteve priporočeno po pošti ali neposredno pri organu. 

Kršitelj, ki v predpisanem roku ne vloži zahteve za sodno varstvo, lahko v osmih dneh po pravnomočnosti tega plačilnega naloga plača polovico zgoraj izrečene (enotne) globe, sicer mora plačati celoten znesek izrečene globe v roku 15 dni od pravnomočnosti plačilnega naloga, lahko pa po preteku roka za plačilo globe predlaga pri Finančni upravi RS plačilo globe v  obrokih, sicer se bo globa prisilno izterjala. 

Če kršitelj zaradi svojega premoženjskega stanja oziroma zmožnosti za plačilo, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč, globe v višini najmanj 300 eurov ne more plačati, lahko najpozneje do poteka roka za plačilo pri organu, ki je izdal ta plačilni nalog, vloži predlog, da se plačilo globe nadomesti z delom v splošno korist. O predlogu bo odločalo sodišče. Neplačana globa se bo izterjala prisilno. Če globe ne bo mogoče izterjati niti prisilno, se bo lahko v skladu z zakonom izvršila z nadomestnim zaporom. 

Če kršitelj plača globo pred pravnomočnostjo plačilnega naloga, zahteva za sodno varstvo ni dovoljena. 

Kršitelj je prejel fizično kopijo plačilnega naloga v elektronski obliki. Kršitelj lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Ur. l. RS, št. 9/18 s spremembami in dopolnitvami).
                                                                                                               
                                                                                                               INŠPEKTORICA

Vročeno:
XY d.o.o. (osebno po ZUP-u)

